《翻香令 指环》
清代·李符

无多紫胆炼圆轻。惯镶红透亚姑明。葱根约，并刀把，听丁丁、微乱剪衣声。

托香腮睡梦初醒。强痕斜带爪痕生。销魂处，同携手，记袖中、偷解昔年曾。

作者简介：（1639—1689）清浙江秀水人，原名符远，字分虎，号耕客，又号桃乡。善诗词，工骈体。与兄李绳远、李良年号浙西三李。与朱彝尊等结诗社。后客居福建茶官署，暴卒。有《香草居集》。